Cunoscut inamic al catuselor, Calin Popescu Tariceanu incearca sa ii convinga pe judecatorii Curtii de Apel Bucuresti sa il pedepseasca si mai aspru pe cel care l-ar fi inselat in urma cu cativa ani intr-o afacere cu o masina.

Presedintele senatului nu este de acord cu pedeapsa primita de inculpat asa ca solitia majorarea ei. Corespondentul ProTV Ovidiu Oanta transmite de la Palatul de Justitie, unde Tariceanu cere ca pedeapsa de 6 luni cu executare primita de barbat acum doua luni sa fie marita. Inculpatul, care locuieste in Germania, nu a venit nici acum, dar se discuta despre varianta emiterii unui mandat de aducere, cu toate ca barbatul si-a trimis avocatul sa il reprezinte. Paradoxal, gratierea sustinuta de Tariceanu l-ar scapa pe presupusul samsar de masini de inchisoare.

Tariceanu l-a acuzat pe samsarul de masini de lux ca l-a pacalit, promitandu-i ca ii va cumpara o limuzina pentru care a platit 14.500 de euro. Demnitarul a ramas insa cu paguba, pentru ca nu a mai vazut nici masina, nici banii. In martie anil acesta, individul a fost condamnat, in prima instanta, la sase luni cu executare si trebuie sa acopere si paguba - plus dobanda legala, circa 5.000 de euro. El a contestat insa decizia, cerand sa fie condamnat cu suspendare.

Individul ar fi de fel din Targu Mures si i-a facut o oferta de nerefuzat: un Mercedes la mana a doua, impecabil, cu numai 14.500 de euro. Tariceanu, fost importator auto, a crezut povestea dupa ce a primit fotografii cu o limuzina. Masina era de fapt fotografiata in vitrina unui dealer german si nici vorba sa fie trimisa in Romania. Tariceanu a asteptat in zadar ca masina sa ii fie adusa. Si-a dat seama dupa un timp ca fusese inselat si a facut plangere la politie.

Imediat dupa declansarea anchetei, suspectul a fost audiat. A dat o singura declaratie in care a insistat ca a cumparat masina pentru Calin Popescu-Tariceanu, dar ca in dum spre Romania i s-a blocat cutia de viteze si a decis sa o restituie vechilor proprietari. Apoi a disparut fara urma si nu s-a prezentat nici macar la proces.